open-index/open-wikipedia-markdown huggingface dataset:
Metóda vibrujúceho kondenzátora

**Metóda vibrujúceho kondenzátora** merania výstupnej práce elektrónu -\alpha_e a teda aj reálneho potenciálu \varphi_{i0} vychádza z konštrukcie Voltaického článku.**** Metóda je založená na meraní kompenzujúceho napätia V_r pomocou galvanometra a potenciometra. 

## Referencie

## Pozri aj
* výstupná práca elektrónu

Kategória:Elektrochémia
Brezinský potok (prítok Orechovského potoka)

**Brezinský potok** je potok vo východnej časti okresu Sobrance. Je to ľavostranný prítok Orechovského potoka, má dĺžku 3,1 km a je tokom X. rádu.

Pramení vo Východoslovenskej pahorkatine,  v polohe Košťanová v nadmorskej výške približne  

Od prameňa tečie krátko na juhozápad, zvrtne sa na severozápad pričom preteká zalesneným údolím a mierne meandruje. Následne tečie v blízkosti lomu a stáča sa na juhozápad. Napokon mení smer na západ a severne od obce Orechová sa v nadmorskej výške asi  vlieva do Orechovského potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Východoslovenskej pahorkatine
Kategória:Koromľa
Kategória:Kolibabovce
Kategória:Orechová
Výstupná práca elektrónu

náhľad|245x245bod|Výstupná práca zlata a hliníka
**Výstupná práca elektrónu** (označuje sa \Phi_e alebo -\alpha_e) je práca, ktorú je nutné vynaložiť na odlúčenie elektrónu z daného druhu atómov, t.j. je to energia potrebná na extrakciu elektrónu z Fermiho hladiny nenabitého kovu do vákua.**** Výstupná práca elektrónov je záporne vzatý reálny potenciál elektrónov -\alpha_e. Výstupnú prácu elektrónu možno merať Kelvinovou metódou vibrujúceho kondenzátora, fotoelektrickou metódou, termoionickou metódou a kalorimetrickou metódou.  

## Referencie


## Pozri aj

* reálny potenciál
* Richardsonov vzťah
* termoionická metóda
* kalorimetrická metóda
* fotoelektrická metóda
* metóda vibrujúceho kondenzátora

Kategória:Elektrochémia
Kategória:Fyzika
Podkarpatoruská župa

**Podkarpatoruská župa** (niekedy aj **Mukačevská župa**) bola župa v Podkarpatskej Rusi v Česko-Slovensku, vytvorená prevažne z uhorskej Marmarošskej župy. Existovala v rokoch 1926 – 1928, jej rozloha bola 12&nbsp;632 km² (zaberala celú Podkarpatskú Rus) a jej správnym centrom bolo mesto Mukačevo.

## Historický vývoj
Po tom, ako československé jednotky obsadili v prvom polroku 1919 väčšinu Podkarpatskej Rusi, bola dňa 6. júna 1919 kvôli konsolidácii pomerov na tomto území počas odchodu maďarských komunistických a rumunských jednotiek, neoficiálne vyhlásená vojenská diktatúra pod velením francúzskeho generála v československých službách Edmonda Hennocquea. Podkarpatská Rus bola postupne rozčlenená na štyri župy, ktoré vychádzali z administratívnych celkov vytvorených Uhorskom. V roku 1921 bola vykonaná reorganizácia žúp a od tej doby existovali tri: Užhorodská, Berežská a Marmarošská. Tento stav trval do roku 1926, kedy československá vláda nariadením č. 84/1926 Zb. zlúčila všetky tieto tri župy do jedinej, Podkarpatoruskej, ktorá vznikla 1. júla 1926. 

Oproti dovtedajším župám, ktoré síce mal viesť župan, no reálne boli vládou menovaní iba dočasní župní správcovia, bol do čela tejto územnosprávnej jednotky menovaný župan, ktorým sa stal Lev Jech. Sídlo župy sa nachádzalo v Mukačeve, kde tak bolo vytvorené druhé mocenské centrum regiónu, pretože guvernér a viceguvernér autonómnej Podkarpatskej Rusi naďálej sídlil v Užhorode.

Podkarpatoruská župa existovala do 30. júna 1928. Vtedy bolo zákonom č. 125/1927 Zb. župné zriadenie na Slovensku i v Podkarpatskej Rusi zrušené a k 1. júlu 1928 nahradené zemským zriadením. 

## Geografia
Podkarpatoruská župa zaberala celé územie Podkarpatskej Rusi, teda najvýchodnejšiu časť Česko-Slovenskej republiky. Na severe a východe hraničila s Poľskom, na juhu s Rumunskom a Maďarskom a na západe nadväzovala slovenská Košická župa.

## Administratívne členenie
V roku 1927 sa Podkarpatoruská župa členila na 14 slúžnovských okresov (Berehovo, Veľký Berezný, Chust, Iršava, Mukačevo, Perečín, Rachov, Sevluš, Svalava, Teresva, Ťačovo, Užhorod a Nižný Verecky) a dve mestá so zriadeným magistrátom (Mukačevo a Užhorod), ktoré boli na úrovni okresov.

## Referencie


## Pozri aj
* Podkarpatská Rus

## Zdroj
* 

Kategória:Župy v Česko-Slovensku
Kategória:Podkarpatská Rus
Germplasm Resources Information Network

**Germplasm Resources Information Network**, skratkou *GRIN*, je internetový katalóg taxonómie rastlín. O portál sa stará National Germplasm Resources Laboratory sídliace v Beltsville v Marylande v USA. Tento katalóg je zahrnutý do projektu National Genetic Resources Program, ktorý je koordinovaný USDA (United States Department of Agriculture).

## Subprojekty
* National Plant Germplasm System (*NPGS*)
* National Animal Germplasm System (*NAGP*)
* National Microbial Germplasm Program (*NMGP*)
* National Invertebrate Germplasm Program (*NIGP*)

## Externé odkazy
* Oficiálne stránky Archivováno   

## Zdroj

Kategória:Botanika
Kategória:Biologické databázy
Turistická značkovaná trasa číslo 5133

**Turistická značkovaná trasa číslo 5133** je zelená trasa v Strážovských vrchoch. Začína  v obci Závada pod Čiernym vrchom končí v obci Valaská Belá. Dĺžka trasy je 11,9 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

5133
5133
Rastislav Polakovič

Plk. Ing. **Rastislav Polakovič** (* 24. august 1974, Kežmarok) je slovenský policajt, od 18. januára 2025 do 27. januára 2025 dočasný prezident Policajného zboru.

## Životopis
Rastislav Polakovič v roku 1992 absolvoval Strednú priemyselnú školu dopravnú Košice. V rokoch 1992 až 1997 študoval ekonomiku cestnej a mestskej dopravy na Žilinskej univerzite. V roku 2000 získal policajné vzdelanie na Akadémii Policajného zboru.

## Pôsobenie v Policajnom zbore
Do Policajného zboru nastúpil v roku 1999 ako starší referent dopravný inžinier 1. oddelenia výkonu služby Okresného dopravného inšpektorátu Okresného riaditeľstva PZ Poprad. V roku 2001 sa stal vedúcim oddelenia výkonu služby ODI OR PZ Poprad a od roku 2002 riaditeľom ODI  OR PZ Poprad. V roku 2010 sa stal najprv zástupcom a potom riaditeľom Okresného riaditeľstva PZ Poprad. Od roku 2011 bol zástupcom riaditeľa OR PZ v Starej Ľubovni, od roku 2012 opäť zástupcom riaditeľa OR PZ v Poprade. V roku 2018 sa stal riaditeľom inšpektorátu Okresného dopravného inšpektorátu v Poprade a od roku 2021 bol opäť zástupca riaditeľa Okresného riaditeľstva PZ Stará Ľubovňa.

### Prezídium Policajného zboru
K 26. októbru 2023 minister vnútra Matúš Šutaj Eštok odvolal plk. Štefana Hamrana z postu prezidenta Policajného zboru. K nasledujúcemu dňu za jeho dočasného nástupcu vymenoval Rastislava Polakoviča. Šutaj Eštok zároveň zrušil pozíciu viceprezidentov a od 1. novembra 2023 zriadil pozíciu viceprezidenta PZ pre oblasť migrácie, operatívu a riadenie služieb PZ. Dovtedajší viceprezidenti tak prišli o funkcie. 

Už 15. novembra 2023 Šutaj Eštok za dočasného prezidenta vymenoval Ľubomíra Soláka. Polakovič sa stal riaditeľom dopravnej polícii, čo bola novovytvorená funkcia. Od 1. mája 2025 bol viceprezidentom Policajného zboru pre vnútorný poriadok a bezpečnosť. Minister vnútra Matúš Šutaj Eštok v súvislosti s útokom v Spišskej Starej Vsi 18. januára 2025 odvolal vtedajšieho prezidenta PZ, Ľubomíra Soláka a za jeho dočasného nástupcu určil Rastislava Polakoviča. 27. januára 2025 Šutaj Eštok za poverenú prezidentku Policajného zboru vymenoval Janu Maškarovú.

## Referencie

Kategória:Osobnosti z Kežmarku
Kategória:Slovenskí policajti
Kategória:Absolventi Žilinskej univerzity v Žiline
Kategória:Prezidenti Policajného zboru
Kategória:Absolventi Akadémie Policajného zboru
Australian Faunal Directory

**Australian Faunal Directory** (AFD) je online databázový katalóg obsahujú taxonomické a biologické informácie o všetkých živočíšnych druhov, o ktorých je známe, že sa vyskytujú v Austrálii. Ide o program austrálskeho ministerstva (Department of Sustainability, Environment, Water, Population and Communities of the Government of Australia). Toto ministerstvo zaisťuje okrem iného agendu ochrany životného prostredia. Cieľom programu je zostaviť zoznam všetkej austrálskej fauny vrátane suchozemských stavovcov, mravcov a morskej fauny a vytvoriť biotaxonomický informačný systém Austrálie.

## Externé odkazy
* web Australian Faunal Directory

## Zdroj

Kategória:Biologické databázy
Kategória:Príroda v Austrálii
Richard Bonnot

**Richard Bonnot** (* 14. november 1957, Montceau-les-Mines – † 28. október 2025) bol francúzsky herec, spevák a hudobník. Bol jedným z členov popovej skupiny Les Charlots.

## Životopis
V rokoch 1987 až 1997 bol členom skupiny Les Charlots, kde nahradil Gérarda Rinaldiho. Po rozpade skupiny sa Bonnot venoval sólovej kariére ako spevák. Vo februári 2013 sa zúčastnil prvého festivalu venovaného Les Charlots, ktorý sa konal v Trazegnies v Belgicku v spoločnosti Jeana Sarrusa, Jean-Guya Fechnera a Ginette Rinaldi (na poctu Gérardovi Rinaldimu). V apríli 2014 sa zúčastnil druhého festivalu venovaného Charlots. Pri tejto príležitosti naspievali s belgickou skupinou *Les Gauff*' cover verziu piesne *L'apérobic.* V roku 2023 bol sa podieľal na poslednom albume Les Charlots *Y'a pas d'âge pour*.

## Filmografia

### V rámci skupiny Les Charlots
* 1991: *Le Retour des Charlots*

### Mimo skupiny Les Charlots
* 1997: *La Cible*

## Referencie

## Externé odkazy
* 
* 
* 
* Richard Bonnot v Discogs

Kategória:Francúzski speváci
Kategória:Francúzski skladatelia filmovej hudby
Kategória:Francúzski hudobníci
Kategória:Francúzski filmoví herci
Medzinárodné letisko La Isabela

**Medzinárodné letisko La Isabela** (), známe aj ako **Medzinárodné letisko Dr. Joaquína Balaguera** () alebo **Letisko Higüero** (; IATA: **JBQ**, ICAO: **MDJB**), je sekundárne medzinárodné letisko Santo Dominga v Dominikánskej republike. Letisko sa väčšinou využíva na regionálne lety v karibskej oblasti, pre súkromné ​​a športové lietadlá, ako aj letecké školy, kluby a FBO. Je základňou a uzlom dominikánskej regionálnej leteckej spoločnosti Air Century.

Nachádza sa v obvode (*sección*) Higüero obce Santo Domingo Norte, od obvodu Villa Mella je vzdialené 10 minút a približne 25 minút od centra Santo Dominga. Od letiska Las Américas, hlavného leteckého terminálu mesta Santo Domingo, je vzdialené 35 minút, a od mesta San Cristóbal 50 minút.

## Aerolínie a destinácie

## Referencie

## Iné projekty

## Zdroj

Kategória:Letiská v Dominikánskej republike
Kategória:Santo Domingo
Kostol svätého Jána (Sohrol)

**Kostol svätého Jána v Sohrole** (, ) je bývalý kostol Arménskej katolíckej cirkvi nachádzajúci sa na území dnešného Iránu pri obci Sohrol (, ) v provincii Východný Azerbajdžan, približne 25 km severne od mesta Tabríz a 60 km južne od hraníc súčasného Arménska. Existujúci kostol bol postavený v roku 1840 na ruinách staršieho kresťanského chrámu z 5. alebo 6. storočia. V roku bol zapísaný do Zozname národného dedičstva Iránu.

## Dejiny
Pôvodne sa na mieste kostola nachádzal starší kresťanský chrám z 5. alebo 6. storočia. Začiatkom 19. storočia z neho zostali len ruiny, na ktorých bol roku 1840 znovu postavený súčasný chrám. Existujúci kostol nechal postaviť Samson Jakovlevič Makincev (* 1780† 1849), perzský generál ruského pôvodu známy ako Samson-chán, jeden z ruských dezertérov, ktorí v období rusko-perzských vojen v rokoch 18041813 a 18261828 vstúpili do služieb perzskej dynastie Kádžárovcov, kde viedol vojenskú jednotku s názvom Prápor hrdinov (), zloženú z ruských dezertérov a vojnových zajatcov, ale aj miestnych perzských Arménov a Asýrčanov. Donátorom výstavby bol bohatý Armén Chagubov, ktorý prizval ruských a francúzskych architektov.

V roku 1936 bol kostol poškodený zemetrasením, vyrabovaný a po druhej svetovej vojne, v dôsledku migrácie veľkej časti arménskych kresťanov z územia Iránu do sovietskeho Arménska, opustený. Neskôr bol zrekonštruovaný a od roku 1968 je zapísaný na Zozname národného dedičstva Iránu. V roku 2020 prebehla čiastočná obnovavystužená bola hlavná konštrukcia, výstavba oporných múrov a stabilizácia pôdy pred zosuvom i menšie opravy trhlín.

## Opis
Pôdorys kostola ma tvar lichobežníka s dĺžkou 18 metrov a šírkou 7,5 metra v oltárnom priestore a 5,4 meter na opačnej strane. Hlavným materiálom je tehla. Kostol je rozdelený na chrámovú predsieň, hlavnú loď a oltárny priestor. Kostol má tri kupoly s tamburmi: nad západným portálom sa týči osemhranná zvonica ukončená vejárovitou pyramídovou kupolou, nad hlavnou loďou je centrálna kužeľovitá kupola a nad oltárnym priestorom je umiestnená malá osemboká kupola.

## Galéria

Súbor:Church of Sohroul.jpg|Bočný pohľad
Súbor:نمای روبرو از کلیسای سهرول.jpg|Pohľad na prednú fasádu a zvonicu
Súbor:زیر گنبد کلیسای سهرل.jpg|Pohľad v interiéry na centrálnu kupolu


## Referencie

## Iné projekty

Ján
Kategória:Architektúra v 5. storočí
Kategória:Architektúra z 1840
Kategória:Kostoly Arménskej katolíckej cirkvi
Kategória:Stavby vo Východnom Azerbajdžane
Keplerov trojuholník

náhľad|Keplerot trojuholník
**Keplerov trojuholník** je v geometrii špeciálny pravouhlý trojuholník so stranami v pomere

1 : \sqrt{\varphi} : \varphi \approx 1 : 1.272 : 1.618 

kde \varphi je matematická konštanta zlatý rez, ktorá má hodnotu 

\varphi = \frac{1 + \sqrt{5}}{2}.

Obsahy štvorcov zostrojených nad stranami takéhoto trojuholníka majú obsahy v pomere

1 : \varphi : \varphi^2 \approx 1 : 1.618 : 2.618.

Trojuholník je pomenovaný podľa nemeckého matematika Johannesa Keplera.

### Vlastnosti
Dĺžky strán a, b a c sú harmonický, geometrický a aritmetický priemer dvoch čísel definovaných ako \varphi \pm 1

\overbrace{ \frac{2}{ \frac{1}{\varphi - 1} + \frac{1}{\varphi + 1} } }^{\text{harmonický p. } }
:
\overbrace{ ((\varphi - 1) \times (\varphi + 1))^{\frac{1}{2}} }^{\text{geomerický p.}}
:
\overbrace{ \frac{(\varphi - 1) + (\varphi + 1)}{2} }^{\text{aritmetický p.}}

.

Dĺžky strán a, b a c zodpovedajú prvým trom členom geometrickej postupnosti s kvocientom (pomerom dvoch za sebou idúcich členov) q = \sqrt{\varphi} a kde je prvý člen postupnosti a_1 = 1

\begin{align}
a_1 &= 1 \\
a_2 &= a_1 \times q  \approx 1.272  \\
a_3 &= a_2 \times q \approx 1.618\\
\end{align}.

Obsahy štvorcov zostrojených nad stranami a, b a c zodpovedajú prvým trom členom geometrickej postupnosti s kvocientom q = \varphi a prvým členom a_1 = 1

\begin{align}
a_1 &= 1 \\
a_2 &= a_1 \times q  \approx 1.618  \\
a_3 &= a_2 \times q \approx 2.618\\
\end{align}.

### Zovšeobecnenie
Vlastnosti Keplerovho trojuholníka nadobúdajú všetky pravouhlé trojuholníky pre ktoré pratí pomer strán

s : s\sqrt{\varphi} : s\varphi

kde s > 0.

## Referencie

Kategória:Trojuholník
Kategória:Eponymické termíny v matematike
Koleostefus

**Koleostefus** () je rod rastlín ktorý zastupuje jednoročné byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*). Prirodzený areál rodu zahŕňa oblasti od Makronézie po Stredomorie.

## Opis
Koleostefus zastupuje jednoročné byliny so zväzkovitým koreňom. Byľ je priama alebo vystúpavá, rozkonárená, holá alebo chlpatá. Listy sú jednoduché, striedavé. Úbory sú lúčovité, jednotlivé, zriedkavo aj v počte 2 až 5. Zákrovné listene sú dvojradové až trojradové, bledozelené, na okraji s úzkym suchoblanitým hnedastým lemom. Lôžko úboru je málo vypuklé a nahé. Lúčovité kvety sú piestikové, plodné alebo sterilné, lúče sú na vrchole plytko dvojzubé alebo zaokrúhlené. Rúrkovité kvety sú obojpohlavné, zvončekovité, s korunnou rúrkou na báze výrazne zúženou a s päťzubým korunným lemom. Plodmi sú valcovité, ohnuté a rebrovité  nažky, s chocholcom.

## Rozšírenie
Prirodzený areál rodu koleostefus zahŕňa oblasti od Kanárskych ostrovov cez Portugalsko, Španielsko, Francúzsko, Taliansko na Balkán, Turecko a Sýriu. V severnej Afrike sa vyskytuje od Maroka cez Alžírsko po Tunisko.

Na Slovensku sa pestujú ako letničky koleostefus makovitý (*Coleostephus myconis*) a koleostefus mnohostopkový (*Coleostephus multicaulis*). Údaje o splanení alebo zavlečení nie sú známe ale môže sa očakávať v najteplejších oblastiach.

## Ekológia
V prirodzenom prostredí sa druhy tohto rodu vyskytujú na vlhkejších a kamenistých pôdach, na ruderálnych miestach, na slnečných a otvorených stanovištiach a na opustených poliach ako burina.

## Zoznam druhov
V rámci rodu eviduje databáza semenných rastlín POWO tieto súčasné druhy:
* *[[Coleostephus multicaulis]]*  – Alžírsko.
* *[[Coleostephus myconis]]*  – Stredomorie.
* *[[Coleostephus paludosus]]*  – Stredomorie.

## Referencie

## Iné projekty

Kategória:Flóra na Slovensku
Kategória:Astrovaté

Kategória:Nepôvodné druhy rastlín
Kategória:Okrasné rastliny
Banské (prítok Lúžňanky)

**Banské** je vodný tok v Nízkych Tatrách na území okresu Ružomberok. Je to ľavostranný prítok Lúžňanky s dĺžkou približne 5,7 km a je tokom V. rádu. Preteká územím Národného parku Nízke Tatry a jeho ochranným pásmom.

## Priebeh toku
Potok pramení na západe pohoria, v geomorfologickom podcelku Ďumbierske Tatry a ich časti Prašivá, na severovýchodnom úbočí vrchu Košarisko (), v nadmorskej výške približne 

Potok pramení v závere doliny Dolné Kobyliarky, priamo pod hlavným hrebeňom pohoria v oblasti nesúvislého porastu. Sprvu tečie severným smerom, priberajúc menšie prítoky. Významnejší prítok priberá z doliny Stredné Kobyliarky, kde opúšťa územie Národného parku Nízke Tatry a onedlho aj z doliny Vyšné Kobyliarky. Tu sa tok stáča na severozápad, kopírujúc severné úpätie hrebeňa Brezový grúň, kde sa už dolina nazýva Banské. Na strednom toku priberá najvýznamnejší, ľavostranný prítok spod Veľkej Chochule, neskôr aj ďalšie ľavostranné prítoky z oblasti Čierneho vrchu (). Na dolnom toku sa stáča severným smerom a vteká do časti Lúžňanská kotlina a Lúžňanskej doliny. Tu pokračuje obcou Liptovská Lúžna a v nadmorskej výške približne  sa vlieva do Lúžňanky. Potok patrí do povodia rieky Váh.  

Potok pramení a preteká iba katastrálnym územím obce Liptovská Lúžna v okrese Ružomberok v Žilinskom kraji.

## Referencie

## Pozri aj
* Nízke Tatry
* Ďumbierske Tatry
* Lúžňanská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Ružomberok
William Smith

**William Smith** môže byť:
* Will Smith  (* 1968), americký herec, rapper a filmový producent
* William Smith (geológ) (1769 – 1839), anglický geológ
* William Smith (architekt) (1817 – 1891), škótsky architekt

Smith, William
Murray Head

[náhľad|Head na koncerte v [Quimper v roku 2013.]]

**Murray Head** (* 5. marec 1946, Londýn) je anglický herec a spevák. Za svoju kariéru hral vo vyše 50 filmových projektoch a vydal vyše 15 štúdiových albumov. Ovláda angličtinu aj francúzštinu a veľkú časť života strávil vo Francúzsku a Spojenom kráľovstve.

## Životopis
Murray Head sa narodil 5. marca 1946 matke herečke a otcovi režisérovi, bol prvým z dvoch súrodencov. . Jeho kariéra začala ako zmes filmu, hudby a dokonca aj trochu predaja poistenia. Začal koncom 60. rokov, ale jeho prvým skutočným zlomom bola hlavná úloha v hudobnom muzikáli *Jesus Christ: Superstar*. Skladbe „Superstar“ sa v USA darilo a skončila v top 20 v hitparáde. Krátko nato si zahral vo filme *Sunday Bloody Sunday* z roku 1971 v hlavnej úlohe hral Peter Finch. Nasledujúci rok vydal svoj kreatívny sólový album *Nigel Lived*. Ďalší album vydal Head až v roku 1975 s názvom *Say It Ain't So*. Jeho ďalším dielom bol *Between Us* a neskôr až do roku 1988 vyšiel s novým albumom približne každé dva roky. Medzi jeho sólovými dielami bol v roku 1984 vydaný muzikál *Chess*, ktorý priniesol Murrayho doteraz najväčší americký hit „One Night In Bangkok“. V 90. rokoch sa zameriaval na herectvo, ale podarilo sa mu nahrať aj niekoľko albumov. V roku 2002 nahral a objavil sa na pódiu vo francúzskom muzikáli *Cendrillon 2002*. Začiatkom 21. storočia pokračuje v hraní a koncertuje po malých miestach vo Francúzsku – a nedávno v Montreale – predvádzal mnohé zo svojich klasických piesní.

## Diskografia

### Štúdiové albumy
* 1973: *Nigel Lived*
* 1975: *Say It Ain't So*
* 1979: *Between Us*
* 1981: *Voices*
* 1982: *Shade*
* 1984: *Restless*
* 1987: *Sooner or Later*
* 1992: *Wave*
* 1995: *Pipe Dreams*
* 2007: *Tête à tête*
* 2008: *Rien n'est écrit*
* 2012: *My Back Pages*

### Účasť na filmoch
* 1980: *Cocktail Molotov*
* 1982: *Prachy v prachu*
* 1988: *Naľavo od výťahu*
* 1989: *Un été d'orages*
* 1992: *Patrick Dewaere*

## Filmografia (výber)
* 1977: *[[Madame Claude (film z roku 1977)|Madame Claude]]*
* 1987: *Biele zlo*
* 1989: *Un été d'orages*
* 1996: *Beaumarchais*
* 2003: *Já, César*

## Referencie

## Iné projekty

## Externé odkazy
* Oficiálny web
* 
* 
* 
* 
* Murray Head v Discogs

Kategória:Britskí speváci
Kategória:Britskí skladatelia filmovej hudby
Kategória:Britskí hudobníci
Kategória:Britskí filmoví herci
Kategória:Britskí televízni herci
Kategória:Osobnosti z Londýna
La Victoria (Dominikánska republika)

**La Victoria**, založený ako *Santa María de la Victoria*, je obecný obvod (*[[Obecný obvod#Dominikánska republika|distrito municipal]]*) obce Santo Domingo Norte v provincii Santo Domingo v Dominikánskej republike.

## Podnebie




## Osobnosti obecného obvodu
*Santo Manzanillo (* 1988), bývalý profesionálny hráč bejzbalu

## Referencie

## Zdroj

Kategória:Santo Domingo
Lucca Comics & Games

náhľad|Pohľad na ročník 2009

**Lucca Comics & Games** je každoročný komiksový a herný con, konaný v talianskom meste Lucca. Založený bol v roku 1966. Je považovaný za najväčší festival komiksov v Európe a druhý najväčší na svete. V roku 2016 ho navštívilo 270 000 návštevníkov. Po zarátaní virtuálnych návštevníkov môže celkový počet dosiahnuť takmer 1 milión. Okrem komiksov sú prítomné svety ako *[[Hviezdne vojny (kult)|Hviezdne vojny]]*, *[[Resident Evil (film)|Resident Evil]]*, *[[Monster Hunt]]*, *[[Hry o život (film)|Hunger Games]]* či *[[Harry Potter (knihy)|Harry Potter]]*.

V roku 2024 bol festival venovaný 50. výročiu *[[Dungeons & Dragons]]* a 40. výročiu hry *[[Tetris]]*. Témou bol zároveň Giacomo Puccini a jeho opier *[[Madama Butterfly]]*, *[[Tosca]]* a *[[Turandot]]*, v roku 2024 mal 100. výročie smrti. Očakávaných bolo 230 000 hostí, spoločnosť Trenitalia oznámila vypravenie 140 extra vlakov pre návštevníkov festivalu.

## Súčasti
* Japan Town: vystavovatelia tradičných umení, bojových umení, informácií o Japonsku atď.
* Filmová časť: premietanie filmov a filmové premiéry
* Games Stage: prezentácia hier a hranie hier na živo

## Galéria

Cosplay at Lucca Comics 2017 - Woody and Bo Peep.jpg|2017: cosplay
Corpse Bride Cosplayer at Lucca Comics & Games 2016 - 01.jpg|2016: cosplay *[[Mŕtva nevesta|Mŕtvej nevesty]]*
Lucca Comics 2019.jpg|2019: Návštevníci


## Referencie

## Iné projekty

## Externé odkazy
* Lucca Comics & Games

Kategória:Lucca
Kategória:Festivaly v Taliansku
Kategória:Cony
Kategória:Vzniklo v 1966
Veľké Santo Domingo

**Veľké Santo Domingo** () je termín bežne používaný na označenie metropolitnej oblasti Santo Dominga v Dominikánskej republike.

Môže ísť o provinciu Santo Domingo spolu s Distrito Nacional. Pred rokom 2001 Distrito Nacional zahŕňal aj provinciu Santo Domingo. Pre administratívne a urbanizačné účely bola provincia Santo Domingo odčlenená od Distrito Nacional, ktorý bol oveľa menší ako predtým a bol ohraničený provinciou Santo Domingo a Karibským morom (južným pobrežím).

Táto metropolitná oblasť by mohla zahŕňať aj niekoľko ďalších obcí.

**Veľké Santo Domingo: ()**

*provincia Santo Domingo
::Santo Domingo Este (východ)
::Santo Domingo Oeste (západ)
::Santo Domingo Norte (sever)

*Distrito Nacional (*Národný obvod*)
::Santo Domingo de Guzmán
:::Santo Domingo de Guzmán je hlavné mesto Dominikánskej republiky a jediné mesto v Distrito Nacional. Keď tento zákon nadobudol účinnosť, odčlenil provinciu Santo Domingo od Distrito Nacional, aby uzavrel hlavné mesto do súčasných limitov a vznikol termín *Veľké Santo Domingo*.

**Metropolitná oblasť Santo Domingo **

*Veľké Santo Domingo
*Bajos de Haina
*San Cristobal

## Referencie

## Externé odkazy
*Map of the area by the National Statistical Office (ONE) vo formáte PDF (po španielsky)

## Zdroj

Kategória:Santo Domingo
Línia zločinu

***Línia zločinu*** je séria  kriminálnych podcastov reportéra Rastislava Striška a prokurátora Jána Šantu vysielaná na televíznej stanici JOJ 24 a dostupná na streamovacích platformách Apple Music a Spotify. Relácia mala premiéru v piatok, 17. januára 2025, o 20:10. Od 6. epizódy je relácia vysielaná o 22:30.

## Série

## Časti

### 1. séria (2025)

## Referencie

Kategória:Televízne relácie na Slovensku
Kategória:Televízne relácie TV JOJ
Kategória:Televízne relácie z roku 2025
Kaulóm

**Kaulóm** alebo **kaulom** môže byť v botanike:
*stonka
*stonka rastlín s dokonalým členením, pozri pod stonka
*výhonok

## Zdroje
*Z terminológie morfológie rastlín. In: Slovenské odborné názvoslovie č. 12 1953 S. 362
*kaulom. In: Slovník cudzích slov (akademický)
*kaulom. In: ŠALING, S. et al. Veľký slovník cudzích slov. 2000. S. 613
*kaulóm. In: Terminologický slovník biológie rastlín http://www.kbg.fpv.ukf.sk/slovnik/show.php?pojem=kaulom&typ=1hl_slova&idp=2197
Elektródový dej

**Elektródový dej** je dej spojený s prenosom elektrického náboja cez fázové rozhranie, pričom sa cez fázové rozhranie prenáša buď elektrón alebo ión. Elektódové deje sú typické pre heterogénne elektrochemické sústavy ako napríklad elektródy, galvanické článok, palivové články, voltaické články. Tieto sústavy sú charakteristické prítomnosťou aspoň dvoch fáz, pričom jednou z nich môže byť napríklad roztok elektrolytu (ako vodič druhej triedy) a druhou z nich kov (ako vodič prvej triedy). 
náhľad|284x284bod|Sodno-draselná pumpa (tiež Na<sup>+</sup>/K<sup>+</sup> ATPáza) je proteín v cytoplazmatickej membráne všetkých buniek, ktorý generuje transmembránový potenciál (Donnanov potenciál) aktívnym transportom (za spotreby energie bunky) sodných a draselných katiónov v opačnom smere, pričom stechiometria antiportu je nastavená tak, aby sa extracelulárne koncentroval sodík a intracelulárne draslík. Vzniknutý Donnanov potenciál sa využíva ako zdroj energie na aktívny transport živín do vnútra bunky (import glukózy, aminokyselín...).
Elektródové deje prebiehajú aj medzi dvoma vzájomne nemiešateľnými kvapalnými fázami, ako je tomu u membránových elektród, kde jednou kvapalnou fázou je roztok elektrolytu a druhou kvapalnou fázou je kvapalná membrána tvorená mapríklad polyelektrolytom. V tomto prípade sa jedná o prenos iónu.

Elektródové deje sú základom fyziológie a bioenergetiky, pretože na bunkových membránach ako sú cytoplazmatické membrány, vnútorné mitochondriálne membrány a tylakoidové membrány sa ustanovú transmembránové Donnanove potenciály, ktoré sú generované aktívnym transmembránovým transportom iónov (zásadný význam má sodno-draselná pumpa: Na+/K+-ATPáza). Všetky prejavy živých sústav sú tak vonkajšími prejavmi elektródových dejov prebiehajúcich na bunkovej úrovni.

## Referencie

Kategória:Elektrochémia
Isabela (rieka)

**Isabela** je rieka v Dominikánskej republike.

Pramení na úpätí vrchu Loma Siete Cabezas v horskom pásme Sierra de Yamasá vo vnútrozemí ostrova a vlieva sa do Karibského mora cez prístav v Santo Domingu.

## Pozri aj
* Zoznam riek v Dominikánskej republike

## Referencie
* The Columbia Gazetteer of North America. 2000.
* GEOnet Names Server
* CIA map

## Zdroj

Kategória:Rieky v Dominikánskej republike
Kategória:Úmorie Karibského mora
Rastislav Striško

Mgr. **Rastislav** „**Rasťo**“ **Striško** (* 1976, Bratislava) je slovenský novinár. Je redaktorom a reportérom TV JOJ.

## Životopis
V roku 2006 absolvoval bakalárske štúdium finančného manažmentu a v roku 2008 absolvoval magisterské štúdium manažmentu na Fakulte managementu Univerzity Komenského v Bratislave.

Spolu s prokurátorom Jánom Šantom je autorom série kriminálnych podcastov *[[Línia zločinu]]*.

## Ocenenia
* 2012: Novinárska cena – kategória „Najlepší analyticko-investigatívny príspevok v elektronických médiách“ – *Séria Kauza „Čierna labuť“*, TV JOJ
* 2015: Novinárska cena – kategória „Audiovizuálna žurnalistika – Najlepšia reportáž“ – *Utečenecká kríza – Rodina utečencov na ceste do Európy*, TV JOJ
* 2022: Novinárska cena – kategória „Audiovizuálna žurnalistika a fotožurnalistika – Reportáž 2022“ – *Cesta do oslobodeného Chersonu ( zamínovaná krajina )*, *Cesta do oslobodeného Chersonu ( prvé dni po oslobodení )*, *Cesta do oslobodeného Chersonu ( v oslobodenej dedine )*, TV JOJ
* 2023: Novinárska cena – kategória „Audiovizuálna žurnalistika – reportáž“ – *Apokalypsa v Turecku – zemetrasenie (séria)*, TV JOJ

## Referencie

## Iné projekty

Kategória:Slovenskí novinári
Kategória:Slovenskí televízni redaktori
Kategória:Laureáti Novinárskej ceny
Kategória:Absolventi Fakulty managementu Univerzity Komenského v Bratislave
Kategória:Osobnosti z Bratislavy
Kralupy

**Kralupy** môžu byť:
* české mesto, pozri Kralupy nad Vltavou
* zaniknutá česká obec, pozri Kralupy u Chomutova
Xeno-canto

**Xeno-canto** (EUNIS) je občiansky projekt a databázové úložisko, kde dobrovoľníci vytvárajú, nahrávajú a anotujú záznamy vtáčieho spevu a hlasov. Všetky záznamy sú publikované v súlade s licenciami Creative Commons a ďalšími otvorenými licenciami. Každý záznam na webe obsahuje tiež spektrogram, miesto o lokalite záznamu na mape s cieľom zachytiť geografickú variabilitu. Web je v angličtine, poľštine a holandčine.

## Iné projekty

## Externé odkazy

* web Xeno-canto

## Zdroj

Kategória:Ornitológia
Kategória:Biologické databázy
Koleostefus makovitý

**Koleostefus makovitý** () je druh jednoročnej byliny rodu koleostefus, z čeľade astrovité (*Asteraceae*). Jeho prirodzený areál zahŕňa Stredomorie.

## Opis
Koleostefus makovitý je jednoročná bylina s jednoduchou alebo málo rozkonárenou byľou, vysokou 10 až 75 cm.

Prízemné listy sú krátko stopkaté, čepeľ je obrátene vajcovitá, dlhá 20 až 55 mm, široká do 15 mm. Byľové listy sú striedavé, sediace, čepeľ je podlhovasto vajcovitá až čiarkovito kopijovitá, na báze až poloobjímavá, holá alebo roztrúsene chlpatá. Čepeľ všetkých listov je na okraji pílkovito zúbkatá, zuby sú trojuholníkovité, na vrchole tupé.

Úbory sú dlho stopkaté, jednotlivé, s priemerom 35 až 50 mm. Zákrov je miskovitý, dvoj až trojradový, zákrovné listene sú podlhovasto vajcovité až elipsovité, dlhé do 8 mm, bledozelené, na okraji úzko suchoblanito lemované. Lôžko úboru je málo vypuklé, holé. Lúčovité kvety sú samičie alebo neplodné, žlté, niekedy belavé, lúče sú dlhé 6 až 15 mm, na vrchole sú plytko trojzubé. Rúrkovité kvety sú obojpohlavné, žlté, zvončekovité.

Plodmi sú nažky, z rúrkovitých kvetov sú valcovité, hore s korunkou, nažky z lúčovitých kvetov sú sploštené.

## Rozšírenie
Koleostefus makovitý je pôvodný v mediteránnej oblasti od severnej Afriky (Maroko, Alžírsko, Tunisko), cez južnú Európu (od Španielska po Grécko) až po západnú Áziu. Zavlečený je na Azorských ostrovoch, Kanárskych ostrovoch, Madeire, v Anglicku, na Kryme, v Japonsku, na Novom Zélande a v Južnej Amerike.

Na Slovensku sa pestuje ako okrasná letnička vhodná do záhonov. Splanenie alebo zavlečenie možno očakávať v najteplejších oblastiach.

## Ekológia
Na pôvodných stanovištiach rastie na vlhkejších pôdach, preferuje slnečné a otvorené stanovištia, vyskytuje sa na ruderálnych a opustených miestach a ako burina na poliach. Kvitne od júla do septembra.

## Galéria

Coleostephus myconis.jpg|Olistená stonka s úbormi.
Coleostephus February 2008-2.jpg|Detail rozkvitnutého úboru.
Coleostephus myconis kz04.jpg|Detail zákrovu.
Coleostephus myconis 20.jpg|Byľové listy.


## Referencie

## Iné projekty

Kategória:Flóra na Slovensku
Kategória:Nepôvodné druhy rastlín
Kategória:Okrasné rastliny
makovitý
Kategória:Rastliny so žltými kvetmi
Vincenzo Arangio-Ruiz

**Vincenzo Arangio-Ruiz** (* 7. máj 1884, Neapol, Talianske kráľovstvo† 2. február 1964, Rím, Taliansko) bol taliansky právnik, významný právny romanista, profesor rímskeho práva na mnohých univerzitách v Taliansku a v Káhire. Okrem rímskeho práva sa venoval aj právnej epigrafike a právnej papyrológii.

V roku 1953 vyšli jeho počesť štvordielne štúdie (festschrifty) *Studi in onore di V. Arangio-Ruiz* a v rokoch 1974 až 1978 štvordielne *Scritti di diritto romano*.

## Život
Narodil sa v roku 1884 v Neapole. Po štúdiách sa začal vedecky a pedagogicky venovať rímskemu právu, ktoré postupne vyučoval na univerzitách v Camerine, Perugii, Cagliari, Messine, Modene, Neapole, Káhire a v Ríme. Vďaka svojím výsledkom sa stal jedným z najvýznamnejších talianskych romanistov. Veľkú pozornosť venoval historickým prameňom. Ako prvý napríklad publikoval nové fragmenty Gaiových Inštitúcií, ktoré boli v roku 1933 objavené v Egypte. 

V roku 1943 bol prezidentom neapolského národného oslobodzovacieho výboru a v rokoch 1944 až 1945 ministrom spravodlivosti a verejného školstva. Bol tiež členom Accademia dei Lincei (1947), kde zastával aj funkciu predsedu (19521958) a podpredsedu (19501952 a 19581964). 

Zomrel v roku 1964.

## Dielo
Medzi jeho hlavné diela patria:
* *Breviarium iuris Romani* (slov. Stručný prehľad rímskeho práva; 5. vydanie 1974)
* *Istituzioni di diritto romano* (slov. Inštitúcie rímskeho práva; 14. vydanie 1960)
* *Storia del diritto romano* (slov. Dejiny rímskeho práva; 7. vydanie 1957)

## Referencie

Kategória:Talianski ministri
Kategória:Talianski právni romanisti
Kategória:Talianski spisovatelia
Kategória:Talianski univerzitní profesori
Kategória:Osobnosti z Neapola
Blackpink

**Blackpink** (kórejsky: 블랙핑크, štylizované ako **BLACKPINK** alebo **BLΛƆKPIИK**) je juhokórejská dievčenská skupina založená v roku 2016 spoločnosťou YG Entertainment. Skupinu tvoria: Jisoo, Jennie, Rosé a Lisa. Skupina debutovala 8. augusta 2016 singlovým albumom *[[Square One]]*. Najpopulárnejšia K-POP skupina. Každá z nich má sólo kariéru. Členky sú: Rosé, Jennie, Lisa, Jisoo. Real mená sú: Roseanne Park, Jennie Kim, Lisa Manobal, Kim Ji-soo. 

## Diskografia

### Štúdiové albumy
* *The Album* (2020)
* *Born Pink* (2022)
* Square one
* Deadline (2026)

### Živé albumy
* *Blackpink Arena Tour 2018 "Special Final In Kyocera Dome Osaka"* (2019)
* *Blackpink 2018 Tour 'In Your Area' Seoul* (2019)
* *Blackpink 2019-2020 World Tour in Your Area – Tokyo Dome* (2020)
* *Blackpink 2021 'The Show' Live* (2021)

## Iné projekty

## Zdroj

Kategória:Hudobné skupiny z 2016
Kategória:Hudobné skupiny Kórejskej republiky
Kategória:Štvorice v hudbe
Kategória:Interpreti Universal Music Group
Brezový potok (prítok Lúžňanky)

**Brezový potok** je vodný tok v Nízkych Tatrách na území okresu Ružomberok. Je to ľavostranný prítok Lúžňanky s dĺžkou približne 3,6 km a je tokom V. rádu. Preteká územím Národného parku Nízke Tatry a jeho ochranným pásmom.

## Priebeh toku
Potok pramení na západe pohoria, v geomorfologickom podcelku Ďumbierske Tatry a ich časti Prašivá, pod Sedlom pod Skalkou (), v nadmorskej výške približne 

Potok pramení pod hlavným hrebeňom pohoria v oblasti nesúvislého porastu a hornej hranice lesa. Od prameňa tečie severozápadným smerom a onedlho priberá významnejší ľavostranný prítok z doliny Ševcová. Opúšťa územie Národného parku Nízke Tatry a pokračuje severozápadným smerom údolím, kopírujúc severovýchodné úpätie hrebeňa Brezový grúň. Na strednom toku sa opakovane esovito stáča, pričom v tejto časti nemá významnejší prítok. Opúšťa časť Prašivá a vteká do Lúžňanskej kotliny, kde priberá významnejší ľavostranný prítok. Už v Lúžňanskej doline preteká obcou Liptovská Lúžna, kde priberá najvýznamnejší, pravostranný prítok z lokality Úboč. Na dolnom toku už tečie len zastavaným územím a v nadmorskej výške približne  sa vlieva do Lúžňanky. Potok patrí do povodia rieky Váh.  

Potok pramení a preteká iba katastrálnym územím obce Liptovská Lúžna v okrese Ružomberok v Žilinskom kraji.

## Referencie

## Pozri aj
* Nízke Tatry
* Ďumbierske Tatry
* Lúžňanská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Ružomberok
Sesame Street

**Sesame Street** je americký detský program. Jeho zakladajúcimi tvorcami sú Joan Ganz Cooney, Lloyd Morrisett a s bábkovými postavami, ktoré vytvoril Jim Henson.

Program mal premiéru 10. novembra 1969 a okamžite si získal vysokú sledovanosť. Pôvodne išlo o produkt americkej verejnoprávnej spoločnosti PBS. Od 16. januára 2016 ho vysiela prémiový kanál HBO. Za polstoročie svojej existencie vzniklo vyše 4000 epizód. Pri 40. výročí cyklu v roku 2009 bolo uvedené, že program sa vysielal vo viac ako 140 krajinách sveta. Získal 167 cien Emmy a 8 cien Grammy.

## Iné projekty

## Zdroj

Kategória:Televízne seriály HBO
Kategória:Televízne relácie v USA
Čo sa skrýva za mágiou

***Čo sa skrýva za mágiou*** alebo ***Odhalené tajomstvá mágie a kúziel*** () je séria televíznych relácií a špeciálu v ktorých rozprávač vysvetľuje metódy kúzelníckych trikov a ilúzii. Predvádza ich neznámy človek v sklade v Spojených štátoch bez publika. Kúzelník svetovej triedy známy ako „maskovaný kúzelník“, nehovorí a počas šou nosí masku, aby chránil svoju identitu a kariéru. Tomuto „maskovanému kúzelníkovi“ pri mnohých trikoch počas predstavení pomáha aj skupina atraktívnych asistentiek a normálnych kulisárov, ktorí tiež nehovoria, no nemajú maskovanú tvár.

Vo svojej pôvodnej verzii vznikli štyri relácie v rokoch 19971998 a špeciál v roku 2002, ktoré boli vysielané na stanici Fox v Spojených štátoch a na Sky a ITV vo Veľkej Británii. V rokoch 20082009 vznikla nová séria trinástich relácií vysielaná na MyNetworkTV v Spojených štátoch a ITV4 v Spojenom kráľovstve.

## Výroba

### Pôvodná séria
Séria bola vyrobená produkčnou spoločnosťou Nash Entertainment. Názov narážal na prísľub kúzelníkov, že neodhalia podstatu svojich trikov, inak riskujú, že ich kolegovia kúzelníci budú proti nim. Prvý diel bol odvysielaný v novembri 1997 a ďalšie tri epizódy boli vysielané do roku 1998. V prvej sérii pozostávajúcej zo štyroch epizód bol pod identitou maskovaného kúzelníka Val Valentino a moderátora stvárňoval Mitch Pileggi. Fox sa vrátila 15. mája 2002 s piatym dielom pôvodnej série. Nový kúzelník mal na sebe novú masku s umelými čiernymi vlasmi a fialový lesknúci sa outfit. Nikdy nebolo odhalené, kto stvárnil kúzelníka v tejto epizóde.

### Novodobá séria
MyNetworkTV kúpila trinásť nových epizód pre vysielanie v USA od jesene 2008, pričom prvá epizóda bola uvedená 2. októbra. Boli natočené na 516 South Anderson Street v Los Angeles, počas leta 2008. Účinkujúci sa naučili ilúziu v ten istý deň, keď ju nakrútili a vytvorili štyri až šesť ilúzií za deň. Valentino bol uvedený ako producent a Mitch Pileggi sa vrátil ako rozprávač, hoci sa neobjavil pred kamerou ako v pôvodných častiach.

## Účinkujúci
* Mitch Pileggimoderátor (pôvodná štvordielna séria)
* Val Valentinomaskovaný kúzelník (pôvodná štvordielna séria)
* Jennifer Lee Keyeskúzelníkova asistentka (novodobá trinásťdielna séria)
* Denise Hollandkúzelníkova asistentka (novodobá trinásťdielna séria)
* Michelle Berube-Schneiderkúzelníkova asistentka (novodobá trinásťdielna séria)
* Sybil Azurkúzelníkova asistentka (novodobá trinásťdielna séria)

## Poznámky

## Referencie

## Externé odkazy
* 
* 
* 
* 

## Zdroj

Kategória:Televízne relácie v USA
Kategória:Televízne kúzelnícke relácie
Institutiones Gai

náhľad|Titulná strana francúzskeho vydania ''Institutiones Gai'' z roku 1843 s prekladom od M. L. Domengeta
**Institutiones Gai** (iné názvy: **Gai Institutiones** alebo **Gaiove Inštitúcie**, autorom pôvodne nazvané ako *Comentarii*, bežne citované ako **G.**, **Inst. Gai.** alebo **Gai Inst.**) je učebnica (institutiones) rímskeho práva od klasického rímskeho právnika Gaia. Bola napísaná niekedy okolo roku 160 po Kristovi. Učebnica sa skladá zo štyroch kníh (*libri*) a tie sa členia na paragrafy. Obsahovo sa učebnica člení na tri okruhy: osoby (*personae*) spracované v prvej kapitole, veci (*res*) ako všetky právne predmety spracované v druhej a tretej kapitole a žaloby, teda procesné právo (*actiones*) spracované v poslednej kapitole. Tento systém mal neskôr istý vplyv na členenie práva a učebníc o ňom.

V neskoršom období vzniklo z učebnice niekoľko výťahov s pozmeneným obsahom, ako napríklad Epitome Gai. Institutiones Gai tiež boli vzorom viacerých neskorších diel ako napríklad Institutiones Iustiniani zo zbierky Corpus iuris civilis. Gaiove Inštitúcie patria k najvýznamnejším prameňom pre štúdium klasického rímskeho práva, pretože neskoršie pramene vrátane jednotlivých častí Corpus iuris civilis vypustili viaceré právne inštitúty známe Gaiovi alebo pozmenili ich obsah. Gaius tiež spomína napríklad 21 kontroverzií medzi klasickými školami rímskeho práva (sabiniánmi a prokuliánmi), ktorých zmienky justiniánski kompilátori často vypúšťali.

Až do roku 1816 bol obsah Inštitúcií známy iba z neskorších prameňov, ktoré ich sčasti inkorporovali (napríklad Breviarium Alarichum, Digesta Iustiniani). V roku 1816 objavil Barthold Georg Niebuhr pomerne celistvý rukopis Gaiových Inštitúcií nazvaný *[[Codex Veronensis]]* pravdepodobne z 5. storočia. Neskôr bolo objavených niekoľko ďalších zlomkov ako napríklad Fragmenta Augustodunensia. Dnes je tak ich obsah (až na niektoré časti) relatívne dobre zrekonštruovaný.

## Vydania a preklady
* 

## Referencie

## Externé odkazy
* Institutiones Gai, zlomky a Epitome Gai po latinsky
* Institutiones Gai po anglicky (E. Poste, Gai Institutiones, 4th ed., Oxford, 1904)

Kategória:Pramene rímskeho práva
Koleostefus mnohostopkový

**Koleostefus mnohostopkový** () je druh jednoročnej byliny rodu koleostefus, z čeľade astrovité (*Asteraceae*). Pôvodný je v Alžírsku.

## Opis
Koleostefus mnohostopkový je jednoročná bylina s byľou od bázy bohato rozkonárenou, vysokou 5 až 30 cm.

Prízemné listy sú krátko stopkaté, čepeľ je obrátene vajcovitá, dlhá 20 až 55 mm, široká 8 až 15 mm. Byľové listy sú striedavé, sediace, čepeľ je podlhovasto vajcovitá až čiarkovito kopijovitá, holá alebo roztrúsene chlpatá. Čepeľ všetkých listov je na okraji pravidelne pílkovito zúbkatá, zuby sú trojuholníkovité, na vrchole tupé.

Úbory sú dlho stopkaté, jednotlivé, s priemerom 20 až 35 mm. Zákrov je miskovitý, dvoj až trojradový, zákrovné listene sú podlhovasto vajcovité až elipsovité, dlhé do 8 mm, bledozelené. Vnútorné zákrovné listene sú so širokým suchoblanitým lemom a holé. Lúčovité kvety sú žlté, niekedy belavé, lúče sú dlhé 6 až 10 mm, na vrchole sú zaokrúhlené. Rúrkovité kvety sú žlté.

## Ekológia a využitie
V pôvodnom prostredí sa koleostefus mnohostopkový vyskytuje na vlhkejších pôdach na kamenistých slnečných otvorených stanovištiach a na ruderálnych miestach. Kvitne od júna do septembra.

Na Slovensku sa pestuje ako okrasná letnička vhodná pre skalky, záhony a do nádob. Je vyšľachtených viacero kultivarov, napríklad nízky 'Gerim' so žltými kvetmi, 'Moonlight' s belavými kvetmi a 'Sunlight' so sýto žltými kvetmi. Údaje o splanení na našom území nie sú.

## Referencie

## Iné projekty

## Externé odkazy
* Koleostefus mnohostopkový na stránke  iNaturalist

Kategória:Flóra na Slovensku
Kategória:Flóra Afriky
Kategória:Nepôvodné druhy rastlín
mnohostopkový
Kategória:Rastliny so žltými kvetmi
Ráztočná (prítok Lúžňanky)

**Ráztočná** je vodný tok v Nízkych Tatrách na území okresu Ružomberok. Je to pravostranný prítok Lúžňanky s dĺžkou približne 5,5 km a je tokom V. rádu. Preteká územím ochranného pásma Národného parku Nízke Tatry.

## Priebeh toku
Potok pramení na západe pohoria, v geomorfologickom podcelku Ďumbierske Tatry a ich časti Salatíny, pod Ráztockým sedlom (), v nadmorskej výške približne 

Potok pramení v lesnom poraste pod hrebeňom, spájajúcom Salatín () a Tlstú (). Od prameňa tečie západným smerom a priberá niekoľko menších, prevažne ľavostranných prítokov zo svahov Klinu (). V tejto časti až po lokalitu Výrobiská tvorí hranicu Národného parku Nízke Tatry, ďalej preteká jeho ochranným pásmom. Pokračuje dolinou Ráztoky, južným úpätím hrebeňa Magury (), no postupne sa stáča na juhozápad až juh. Vedie oblasťou lúk a pasienkov a tu priberá významný ľavostranný prítok, Machnatú a onedlho, pod vrchom Prievalec i pravostranný Červený potok.

Opúšťa geomorfologickú časť Salatíny a vteká do Lúžňanskej kotliny a Lúžňanskej doliny, kde pokračuje obcou Liptovská Lúžna. Tu sa v nadmorskej výške približne  vlieva do Lúžňanky. Potok patrí do povodia rieky Váh.  

Potok pramení a preteká katastrálnym územím obce Liptovská Lúžna, no na hornom toku tvorí hranicu s územím obce Liptovská Štiavnica. Celý tok patrí do okresu Ružomberok v Žilinskom kraji.

## Referencie

## Pozri aj
* Nízke Tatry
* Ďumbierske Tatry
* Lúžňanská kotlina, Salatíny

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Ružomberok
Medový potok

**Medový potok** je krátky potok vo východnej časti okresu Sobrance. Je to pravostranný prítok Hlbokého potoka, má dĺžku 1,2 km a je tokom X. rádu.

Pramení vo Východoslovenskej pahorkatine  juhozápadne od kóty  v nadmorskej výške približne  

Od prameňa tečie na juh v lesnom extraviláne obce Husák, pod Španím vrchom () sa stočí na juhozápad a vstupuje na katastrálne územie obce Vyšné Nemecké. Následne sa opäť zvrtne na juh a v blízkosti osady Močidlá sa v nadmorskej výške asi  vlieva do Hlbokého potoka.

## Referencie

Kategória:Potoky na Slovensku
Kategória:Vodné toky vo Východoslovenskej pahorkatine
Kategória:Vodné toky v okrese Sobrance
Kategória:Husák (okres Sobrance)
Kategória:Vyšné Nemecké
Kategória:Povodie Uhu
Valentin Urfus

Prof. JUDr. **Valentin Urfus** (* 22. november 1928, Ústí nad Labem, ČSR† 17. august 2014, Praha-Ruzyně, Česko) bol český právnik, právny historik a právny romanista. Pôsobil ako vedecký pracovník a univerzitný profesor. V rokoch 1991 až 1994 bol dekanom Právnickej fakulty Karlovej univerzity. Bol tiež čestným predsedom Společnosti pro církevní právo (1995).

## Život
Narodil sa v roku 1928 v Ústí nad Labem. Jeho otec Jaroslav bol právnikom a štátnym úradníkom, jeho matka Maria, rod. Dovarová bola jednou z prvých českých lekárok. 

V rokoch 1934 až 1939 získal základné vzdelanie na školách v Kadani a v Prahe. Počas druhej svetovej vojny absolvoval osemtriedne reálne gymnázium v Prahe-Dejviciach) (19391947) a následne študoval na Karlovej univerzite právo (1947 až 1951).

Od roku 1953 pôsobil ako vedecký pracovník na Kabinete dejín štátu a práva ČSR pri ČSAV. V roku 1958 sa stal kandidátom právnych vied. V roku 1971 mu počas normalizácie nebola predĺžená pracovná zmluva, no na pozvanie Jiřího Cvetlera odišiel pôsobiť ako odborný asistent na Právnickú fakultu Univerzity Jana Evangelisty Purkyně v Brne, kde pôsobil do roku 1981, keď bol povolaný na pražskú právnickú fakultu.

V roku 1990 sa stal docentom a do roku 1998 viedol v Prahe katedru právnych dejín. V roku 1990 sa stal prodekanom a o rok neskôr dekanom fakulty (19911994). V roku 1994 mu bol prezidentom Václavom Havlom udelený titul profesora. Zomrel v roku 2014.

## Dielo
Výber:
* *Zdomácnění směnečného práva v českých zemích a počátky novodobého práva obchodního* (1959)
* *Římskoprávní vzdělanost a její vklad do vývoje státoprávních představ: Od středověku do konce feudalismu* (1978)
* *Římské právo* (1990; spolu s Jaromírom Kinclom)
* *Kodifikacemezníky právních dějin* (1994, editor)
* *Historické základy novodobého práva soukromého* (1994)
* 
* *Právní dějiny na pražské právnické fakultě* (2000)
* *19. 4. 1713Pragmatická sankce, rodný list podunajské monarchie* (2002)
* *Císař Josef I.: Nekorunovaný Habsburk na českém trůně* (2004)

## Referencie

Kategória:Českí právni romanisti
Kategória:Absolventi Právnickej fakulty Karlovej univerzity
Kategória:Vyučujúci na Právnickej fakulte Karlovej univerzity
Kategória:Českí univerzitní profesori
Kategória:Českí vedeckí spisovatelia
Kategória:Českí právni historici
Kategória:Vyučujúci na Právnickej fakulte Masarykovej univerzity
Extraliga v bedmintone

**Extraliga v bedmintone** je najvyššia kolektívna súťaž zmiešaných družstiev mužov a žien v bedmintone na Slovensku. Súťaž sa hraje každoročne od roku 1993, kedy sa hrala najprv systémom jar/jeseň pod názvom *I. liga*. Od sezóny 2011/12 sa hraje pod názvom *Extraliga*. Od roku 2017 sa súťaž hraje v priebehu jedného roka.

## Víťazi podľa rokov

## Historická tabuľka úspešnosti družstiev podľa umiestnenia
* Aktualizované po sezóne 2025

## Referencie

## Pozri aj
* Slovenský zväz bedmintonu

## Zdroje
* Oficiálna stránka SZBe

Kategória:Bedminton na Slovensku
Kategória:Bedmintonové súťaže